Ο **Χαράλαμπος Σκούρτης** (γεν. Μυτιλήνη, Λέσβος, 30 Οκτωβρίου 1934 - Χολαργός, 28 Οκτωβρίου 2022) ήταν Έλληνας συνταξιούχος οδοντίατρος, πρώην δήμαρχος Χολαργού, ο μακροβιότερος στα χρονικά (1983 - 2002) καθώς και επίτιμος δήμαρχος της πόλης. Στέλεχος της τοπικής αυτοδιοικησης επί 32 συνεχόμενα έτη (Συνέντευξη στο περιοδικό του Δήμου Παπάγου Χολαργού, τ. 2, Δεκέμβριος 2020, σελ. 13), έχει επίσης υπηρετήσει το θεσμό του "Συμπαραστάτη του Δημότη".

Πολιτική σταδιοδρομία
---------------------

Για πρώτη φορά εκλέχθηκε δημοτικός σύμβουλος Χολαργού στις εκλογές του 1978 και εν συνεχεία κέρδισε πέντε φορές τη δημαρχία της πόλης, με την υποστήριξη του ΠΑΣΟΚ στις δημοτικές εκλογές του 1982, 1986, 1990, 1994 και 1998. Κατά τη διάρκεια της 20ετούς παρουσίας του στο δημοτικό θώκο ανέλαβε, μεταξύ άλλων, διάφορες πρωτοβουλίες για την περιβαλλοντική προστασία του Υμηττού (ήταν ο εμπνευστής της δραστηριότητας "Δρόμος Βουνού"), ενώ διετέλεσε και πρόεδρος του Συνδέσμου Προστασίας και Ανάπτυξης του όρους, θέση για την οποία τιμήθηκε. Για την μακρόχρονη προσφορά του στην Τοπική Αυτοδιοίκηση βραβεύτηκε από διάφορους φορείς, όπως η Ένωση Δημάρχων Αττικής  κ.α. ενώ τον Μάιο του 2015, με ομόφωνη απόφαση του, το Δημοτικό Συμβούλιο του ενοποιημένου Δήμου Παπάγου-Χολαργού του απένειμε τον τίτλο του Επιτίμου Δημάρχου Χολαργού.

Έργο
----

Επί των ημερών του Χαράλαμπου Σκούρτη δεσμεύτηκαν ή αγοράστηκαν διάφορα οικόπεδα, επί των οποίων εν-συνεχεία κατασκευάστηκαν το σχολικό συγκρότημα στο λόφο του Τσακού, το 3ο Γυμνάσιο Χολαργού, πέντε δημοτικά σχολεία, τρεις παιδικοί σταθμοί και νηπιαγωγεία, 6 γήπεδα μπάσκετ, 5 γήπεδα τένις ενώ δημιουργήθηκε το κλειστό γυμναστήριο "Αντώνης Τρίτσης", διαμορφώθηκαν πολλές πλατείες, ξεκίνησε η λειτουργία δύο ΚΑΠΗ, βελτιώθηκε σημαντικά το δίκτυο αποχέτευσης, εγκαινιάστηκε δημοτικός θερινός κινηματογράφος και κτίσθηκαν τόσο το Κοιμητήριο Χολαργού όσο και το Δημοτικό κατάστημα

Προσωπική ζωή
-------------

Η καταγωγή του Χαράλαμπου Σκούρτη ήταν από τη Μυτιλήνη της Λέσβου. Ήταν νυμφευμένος με την Λιούμπα Σκούρτη και είχαν αποκτήσει δυο γιους, ενώ ήταν κάτοικος Χολαργού από το 1952 έως Απεβίωσε στις 28 Οκτωβρίου 2022 σε ηλικία 87 ετών

Παραπομπές
----------

1. ↑  www.aparaskevi-images.gr/2022/10/28/%CE%AD%CF%86%CF%85%CE%B3%CE%B5-%CE%B1%CF%80%CF%8C-%CF%84%CE%B7-%CE%B6%CF%89%CE%AE-%CE%BF-%CF%80%CF%81%CF%8E%CE%B7%CE%BD-%CE%B4%CE%AE%CE%BC%CE%B1%CF%81%CF%87%CE%BF%CF%82-%CF%87%CE%BF%CE%BB%CE%B1%CF%81/.
2. ↑  Ανακτήθηκε στις 31  Οκτωβρίου 2022.
3. ↑  "35 χρόνια ιστορίας σε μία φωτογραφία" Ανακτήθηκε στις 2 Μαΐου 2019
4. ↑  Μυρσίνη Λιοναράκη: "Στάση Χολαργός" Ανακτήθηκε στις 2 Μαΐου 2019
5. ↑  "Στα 5α Βραβεία Αυτοδιοίκησης Σκούρτης-Ξύδης" Ανακτήθηκε στις 2 Μαΐοτ 2019
6. ↑  "Ο Συμπαραστάτης του Δημότη Χαρ. Σκούρτης δίνει συνέντευξη στον τοπικό Τύπο" Ανακτήθηκε στις 2 Μαΐου 2019
7. ↑  "Ποιοί είναι οι υποψήφιοι δήμαρχοι με τις περισσότερες νίκες στα Βόρεια Προάστεια Αθήνας!" Ανακτήθηκε στις 3 Μαΐου 2019
8. ↑  «"Η Τ.Ο. ΠΑΣΟΚ Παπάγου-Χολαργού διαψεύδει τις φήμες" Ανακτήθηκε στις 3 Μαΐου 2019». Αρχειοθετήθηκε από το πρωτότυπο στις 3 Μαΐου 2019. Ανακτήθηκε στις 3 Μαΐου 2019.
9. ↑  "Δελτίο Τύπου ΔΟΠΑΠ" Ανακτήθηκε στις 3 Μαΐου 2019
10. ↑  «ΣΠΑΥ-Διοίκηση Ανακτήθηκε στις 3 Μαΐου 2019». Αρχειοθετήθηκε από το πρωτότυπο στις 3 Μαΐου 2019. Ανακτήθηκε στις 3 Μαΐου 2019.
11. ↑  «"Βραβεύτηκε ο Χαρ. Σκούρτης για την Προεδρία του στον Σ.Π.Α.Υ." Ανακτήθηκε στις 3 Μαΐου 2019». Αρχειοθετήθηκε από το πρωτότυπο στις 3 Μαΐου 2019. Ανακτήθηκε στις 3 Μαΐου 2019.
12. ↑  "5α βραβεία αυτοδιοίκησης" Ανακτήθηκε στις 3 Μαΐου 2019
13. ↑  "Βραβεύτηκαν οι Δήμαρχοι Βασίλειος Ξύδης και Χαράλαμπος Σκούρτης από την Ένωση Δημάρχων Αττικής" Ανακτήθηκε στις 3 Μαΐου 2019
14. ↑  "Περιοδικό του Δήμου Παπάγου - Χολαργού", #2, "Χαράλαμπος Σκούρτης, ο 'αρχιτέκτονας' του Χολαργού", Δεκέμβριος 2020, σελ. 12: "Προσφορά στην πόλη μας"
15. ↑  «Έφυγε από τη ζωή o Χαράλαμπος Σκούρτης | Lesvosnews.net». *www.lesvosnews.net*. Ανακτήθηκε στις 31 Οκτωβρίου 2022.